তিনি বলেন, ৬৬-এর ৬-দফা আন্দোলন, ৬৯-এর গণঅভ্যুত্থান, ৭০-এর নির্বাচন এবং ৭১-এর মহান স্বাধীনতা যুদ্ধে তিনি সক্রিয়ভাবে অংশগ্রহণ করেন। মুক্তিযুদ্ধ পরবর্তী সময়ে তিনি বঙ্গবন্ধুর নির্দেশে দুর্গম এলাকায় ত্রাণসামগ্রী পৌঁছে দিয়েছেন। সাধারণ মানুষের সাথে থাকা এবং মানুষের সেবা করা ছিল তার চরিত্রের একটা বড় গুণ। রাজশাহী বিশ্ববিদ্যালয় থেকে সর্বোচ্চ ডিগ্রী অর্জনের পরও তিনি গ্রামের মানুষের সেবায় নিজেকে নিয়োজিত করেছেন। গ্রামের মানুষের সুখ-দুঃখের সঙ্গে ছিলেন এবং গ্রামের মানুষের সাথে থেকে রাজনীতি শুরু করেন। প্রথমে ইউনিয়ন পরিষদের চেয়ারম্যান নির্বাচিত হন এবং ধাপে ধাপে তিনবার সংসদ সদস্য নির্বাচিত হন।